**การบูรณาการการเรียนการสอนวิชาการสื่อสาร การสอนและการให้คำปรึกษาทางสุขภาพ กับการบริการวิชาการในกิจกรรมวัยรุ่นวัยใสใส่ใจผู้สูงอายุ ตำบลคูบัว**

ดนุลดา จีนขาวขำ

วิทยาลัยพยาบาลบรมราชชนนี ราชบุรี เห็นความสำคัญของการพัฒนาสุขภาวะและการสร้าง

ความเข้มแข็งของชุมชนเพื่อการรองรับสังคมผู้สูงอายุ มีแผนยุทธศาสตร์ของวิทยาลัยพยาบาลบรมราชชนนี ราชบุรี พ.ศ.๒๕๖0 – ๒๕๖๔ (ฉบับปรับปรุงปีงบประมาณ ๒๕๖๔) ที่มุ่งเน้นการบริการวิชาการคุณภาพสู่สังคมเพื่อรองรับระบบสุขภาพชุมชน ประเทศ และนานาชาติ โดยการบริหารจัดการ ประสานความร่วมมือกับองค์กรชุมชน ภาคีเครือข่ายและองค์กรเอกชน มีการดำเนินงานเพื่อเสริมสร้างความเข้มแข็งชุมชนภายใต้แนวคิดการมีส่วนร่วมจากเครือข่ายและการบริการด้วยหัวใจความเป็นมนุษย์ ร่วมดำเนินการกับเครือข่ายชุมชนให้สามารถตอบสนองต่อปัญหาและความต้องการของประชาชน นำไปสู่การมีสุขภาวะที่ดีของชุมชน ในการนี้ได้กำหนดชุมชนเป้าหมายที่จะดำเนินการสร้างความเข้มแข็งด้านการดูแลผู้สูงอายุให้ยั่งยืน ได้แก่ ชุมชนตำบลคูบัว โดยดำเนินการมาตั้งแต่ปี 2549 จนถึงปัจจุบัน และได้ขยายพื้นที่ไปที่ตำบลดอนตะโกในปี พ.ศ. 2557 จนถึงปัจจุบัน จากผลการดำเนินงานในปีงบประมาณ ๒๕๖๓ พบว่า สถานการณ์ประชากรของตำบลคูบัวและตำบลดอนตะโกกำลังเข้าสู่สังคมผู้สูงอายุเต็มรูปแบบอย่างเต็มที่ (Super-aged society) เห็นได้จากรายงานประชากร ในปีพ.ศ.๒๕๖๓ ตำบลคูบัว มีผู้สูงอายุร้อยละ ๑๙.๗๘ จากรายงานการถอดบทเรียนความสำเร็จของการบูรณาการการจัดการเรียนการสอนกับการบริการวิชาการ ปีพ.ศ. ๒๕๖๓ พบว่า การจัดกิจกรรมการดูแลสุขภาพที่ผู้สูงอายุที่บ้านสามารถตอบสนองต่อตัวชี้วัดของการบูรณาการ ก่อให้เกิดประโยชน์ต่อผู้รับบริกนอกจากนี้ารและนักศึกษา โดยนักศึกษาสามารถให้บริการตอบสนองต่อสภาพปัญหาและความต้องการของผู้รับบริการอย่างต่อเนื่อง และได้รับประสบการณ์การบริการวิชาการดูแลผู้สูงอายุมากขึ้น ผู้รับบริการบางรายสามารถปรับเปลี่ยนพฤติกรรมสุขภาพ มีสุขภาพที่ดีขึ้น นอกจากนี้ในระหว่างการดำเนินโครงการดังกล่าว วิทยาลัยพยาบาลบรมราชชนนีราชบุรี คณะพยาบาลศาสตร์ สังกัด สถาบันพระบรมราชชนก ยังจัดกิจกรรมแลกเปลี่ยนเรียนรู้โครงการฯ เพื่อให้ได้ข้อมูลสะท้อนความก้าวหน้าของการดำเนินงาน อันนำไปสู่บทเรียนสำคัญ ๆ ที่สืบเนื่องจากการดำเนินโครงการ ฯ ดังกล่าว อีกทั้งวิทยาลัยสามารถดำเนินงาน จนก่อให้เกิดผลผลิตและผลลัพธ์ของการดำเนินงานกิจกรรมบูรณาการจึงเอื้อต่อการยกระดับความสำเร็จของการบูรณการ และมีบทเรียนสำคัญในการบูรณาการการทำงานร่วมกัน

จากความสำคัญดังกล่าวในฐานะเป็นผู้ประสานวิชาจึงสังเคราะห์ความรู้เรื่องการบูรณาการการเรียนการสอนวิชาการสื่อสาร การสอนและการให้คำปรึกษาทางสุขภาพ กับการบริการวิชาการในกิจกรรมวัยรุ่นวัยใสใส่ใจผู้สูงอายุ ภายใต้การดำเนินโครงการพัฒนาสุขภาวะและการสร้างความเข้มแข็งของชุมชนเพื่อความยั่งยืน โดยมีวัตถุประสงค์เพื่อนำเสนอวิธีการบูรณาการของวิทยาลัยที่มีการดำเนินกิจกรรมบริการวิชาการวัยรุ่นวัยใส่ใจผู้สูงอายุ โดยมีข้อสรุปเกี่ยวกับกระบวนการ บทเรียนที่สำคัญ ปัจจัยความสำเร็จในการบูรณาการ ปัญหาอุปสรรค แนวทางแก้ไขที่ได้ทำไปแล้ว ข้อเสนอแนะเพื่อเป็นแนวทางการพัฒนาในการบูรณาการครั้งต่อไป รายละเอียดดังนี้

1. **กระบวนการและบทเรียนที่สำคัญ**

**1.1บทเรียนจากการกำหนดเกณฑ์สำหรับใช้คัดเลือกรายวิชาสำหรับการบูรณาการครั้งนี้**

พบว่า วิทยาลัยส่วนใหญ่กำหนดเกณฑ์สำหรับใช้คัดเลือกรายวิชาสำหรับการบูรณาการ เป็นรายวิชาที่ เชื่อมโยงชุดความรู้/เนื้อหาที่สัมพันธ์กันแนวคิด “การสื่อสารและการให้คำปรึกษาทางสุขภาพ” และแนวคิดการมีส่วนร่วมของเครือข่าย เป็นแนวคิดที่มีเป้าหมายสำคัญในการขับเคลื่อนกิจกรรมเพื่อนำไปสู่การให้บริการวิชาการที่เอื้อต่อสุขภาพที่ดีของกลุ่มผู้สูงอายุในชุมชนโดย โดยการสร้างความตระหนักถึงการดุแลสุขภาพ ปัจจัยที่ส่งผลต่อภาวะสุขภาวะที่เกี่ยวข้องกับคน ครอบครัว มีผู้รับผิดชอบรายวิชาเป็นผู้เลือก รับทราบเพื่อการจัดการเรียนการสอน และมีการกำหนดวัตถุประสงค์การเรียนรู้ตามวัตถุประสงค์ของรายวิชาที่กำหนดในมคอ.2

* 1. **บทเรียนจากการออกแบบกระบวนการจัดการเรียนการสอน** มีบทเรียนสำคัญดังนี้

**1.2.1)** กระบวนการวางแผนการสอนที่เนื้อหาการเชื่อมโยงเนื้อหากระบวนการการ

สื่อสารและการให้คำปรึกษาทางสุขภาพ เพื่อให้นักศึกษาเกิดทักษะการเรียนรู้ในศตวรรษที่ 21 การเรียนรู้ของนักศึกษาตามมาตรฐานการอุดมศึกษา (TQF) ซึ่งเอื้อต่อเกิดผลลัพธ์การเรียนรู้ของนักศึกษา ที่สอดคล้องกับความคาดหวังของหลักสูตร มีใบงานบริการวิชาการในชุมชน โดยให้นักศึกษานำทักษะการสอนทางสุขภาพและการให้คำปรึกษาทางสุขภาพไปใช้ในการวัยเด็กและวัยรุ่น เพื่อเตรียมความพร้อมสู่สังคมผู้สูงวัย อีกทั้งมีการกำหนดทักษะการเรียนรู้ในศตวรรษที่ ๒๑ การเรียนรู้ของนักศึกษาตามมาตรฐานการเรียนรู้ของนักศึกษาตามมาตรฐานการอุดมศึกษา ด้านสามารถสืบค้นและวิเคราะห์ข้อมูลจากแหล่งข้อมูลที่หลากหลาย วิเคราะห์ข้อมูลและเลือกใช้ข้อมูลในการอ้างอิงพัฒนาความรู้และแก้ไขปัญหาอย่างสร้างสรรค์ในใบงาน

**1.2.2) บทเรียนจากการจัดการเรียนรู้แบบบูรณาการ** พบว่า

-อาจารย์ผู้สอนได้ทราบถึงปัญหาและความต้องการของผู้รับบริการ เพื่อที่จะวางแผนแนวทางการแก้ไขปัญหานั้นๆได้ และได้เรียนรู้เกี่ยวกับการทำงานกันในหลายๆฝ่าย การทำงานร่วมกัน การวางแผน การเตรียมตัวเตรียมความพร้อม เพื่อที่จะไปดูแลและส่งเสริมสุขภาพเด็กในวัยเรียน สร้างความพร้อมให้เกิดการดูแลตนเอง วางรากฐานการเป็นผู้ใหญ่ที่ดีในอนาคต นอกจากนี้เรียนรู้ถึงสภาพแวดล้อมของโรงเรียนว่าแต่ละพื้นที่มีความแตกต่างกันระหว่างชุมชนเมือง ชุมชนกึ่งเมือง ชุมชนบท ที่ไม่เหมือนกัน และได้มีการแลกเปลี่ยนความคิด ความรู้ และร่วมกันแก้ไขปัญหาต่างๆที่เกิดขึ้นตามบริบทที่มีถ่ายทอดให้นักศึกษาและทำให้ได้แก้ไขตามสภาพจริง

- การจัดกิจกรรมบูรณาการในวิชานี้ ทำให้วิทยาลัยมีแหล่งเรียนรู้ในโรงเรียน ที่พร้อมทุกด้านในการจัดกิจกรรมการเรียนการสอนในสถานการณ์จริง อาจารย์สามารถดำเนินการให้บริการทางวิชาการทีเป็นประโยชน์ในการเพิ่มพูนความรู้และประสบการณ์ของอาจารย์ มาสู่การพัฒนาหลักสูตรและการจัดการเรียนการสอนที่เกิดคุณภาพ ก่อให้เกิดการพัฒนาเยาวชนในวัยเรียนให้มีความรู้ในการดูแลสุขภาพ และมีทัศนคติที่ดีในการดูแลผู้สูงอายุในครอบครัวและชุมชนเพื่อเตรียมความพร้อมของครอบครัวและชุมชนในการก้าวเข้าสู่สังคมผู้สูงอายุอย่างเข็มแข็ง

-นักศึกษาพยาบาลร้อยละ ๑oo สามารถให้บริการสร้างเสริมสุขภาพแก่เด็กวัยเรียน

ได้ในระดับดีขึ้นไป โดยนักศึกษาพยาบาลศาสตรบัณฑิตชั้นปีที่ ๒ รุ่น๓๗ จำนวน ๑o๘ คน สามารถประยุกต์ใช้ความรู้ และทักษะในการสื่อสาร การสอนและการให้คำปรึกษาทางสุขภาพไปให้บริการกับผู้รับบริการ ได้รับประสบการณ์ตรง และได้เรียนรู้วิถีชีวิตของผู้รับบริการ จากกรณีตัวอย่าง/การลงพื้นที่ดำเนินการร่วมกับอาจารย์ นักศึกษาได้เรียนรู้กระบวนการทำงานเป็นทีม ร่วมกับเพื่อน ร่วมกับชุมชน อีกทั้งได้ฝึกบูรณาการความรู้และทักษะในการเรียนภาคทฤษฎีและทดลองไปใช้ในการให้บริการการสอนและการให้คำปรึกษาทางสุขภาพ

**2. ปัจจัยแห่งความสำเร็จ**

-ความร่วมมือจากชุมชน และผู้นำชุมชน และคณาจารย์ที่เข้าร่วมโครงการ

- การวางแผนอย่างเป็นระบบและการดำเนินงานตามแผนที่กำหนดไว้

- สำรวจความต้องการของชุมชนที่จะเข้าร่วมโครงการ จะได้ทราบถึงปัญหาและความต้องการบริการวิชาการที่ต้องการอย่างแท้จริง

**3. ปัญหาอุปสรรค**

- ด้านการให้คำปรึกษาทางสุขภาพ นักศึกษาที่ไปเก็บประสบการณ์ในการให้คำปรึกษากับผู้รับบริการ นักศึกษาพยายามค้นหาปัญหาของผู้รับบริการให้ได้มากที่สุด ทำให้อาจไม่ได้ใช้เวลาในการจัดการปัญหาของผู้รับบริการได้ในเวลาที่กำหนด

**4.แนวทางแก้ไข**

- เสนอให้ตัดกิจกรรมการให้คำปรึกษาทางสุขภาพในชุมชนเนื่องจากข้อจำกัดด้านเวลาและสถานที่ เห็นควรให้เป็นการจัดกิจกรรมการสอนทางสุขภาพร่วมกับการให้บริการวิชาการตามสภาพปัญหาและความต้องการของกลุ่มเป้าหมายในโรงเรียน/ชุมชนเข้มแข็งเป้าหมาย รวมทั้งการสร้างความรอบรู้ด้านสุขภาพและความตระหนักต่อการดูแลวัยสูงอายุในครอบครัวตนเองด้วย

**5. Next step การบูรณาการ**

- การปรับเปลี่ยนเรื่องการบูรณาการต้องดูทั้งความเหมาะสม สาระรายวิชา กลุ่มเป้าหมายเพียงพอที่จะทำโครงการ และนึกถึงประโยชน์สำหรับนักศึกษาที่จะนำองค์ความรู้ไปใช้ประโยชน์ในการบริการวิชาการ และความพร้อมของกลุ่มเป้าหมาย

- ควรมีการติดตามนักเรียนที่ได้ความรู้ไปแล้ว สามารถนำความรู้ไปใช้ประโยชน์ในการดูแลตนเองและนำความรู้และทักษะไปใช้ประโยชน์กับผู้สูงอายุ

\*\*\*\*\*\*\*\*\*\*\*\*\*\*\*\*\*\*\*\*